**AIŠKINAMASIS RAŠTAS**

**DĖL SUTIKIMO REORGANIZUOTI MOLĖTŲ R.** **KIJĖLIŲ SPECIALŲJĮ UGDYMO CENTRĄ, PRIJUNGIANT JĮ PRIE MOLĖTŲ R. ALANTOS GIMNAZIJOS**

1. **Sprendimo projekto tikslas ir uždaviniai:**

Sprendimo projektas parengtas, įgyvendinant Molėtų rajono savivaldybės tarybos 2022 m. vasario 24 d. sprendimu Nr. B1-26 „Dėl Molėtų rajono savivaldybės bendrojo ugdymo mokyklų tinklo pertvarkos 2022 – 2026 metų bendrojo plano patvirtinimo“ patvirtintą Molėtų rajono savivaldybės bendrojo ugdymo mokyklų tinklo pertvarkos 2022 – 2026 metų bendrąjį planą.

Prašoma sutikti reorganizuoti Molėtų r. Kijėlių specialiojo ugdymo centrą prijungiant jį prie Molėtų r. Alantos gimnazijos jam tampant Molėtų r. Alantos gimnazijos Kijėlių specialiojo ugdymo skyriumi, įgyvendinančiu pradinio ir pagrindinio ugdymo individualizuotas ir socialinių įgūdžių ugdymo programas. Reorganizavimo tikslas - sumažinant biudžetinių įstaigų skaičių, optimizuoti šių įstaigų funkcijas ir jų valdymą, racionaliau naudoti materialinius ir finansinius išteklius. Lietuvos Respublikos švietimo, mokslo ir sporto ministro sutikimas reorganizuoti Molėtų r. Kijėlių specialiojo ugdymo centrą yra gautas (2024 m. kovo 7 d. Lietuvos Respublikos švietimo, mokslo ir sporto ministerijos raštas Nr.B20-859 „Dėl Molėtų r. Kijėlių specialiojo ugdymo centro reorganizavimo“). Savivaldybės tarybos sprendime dėl sutikimo reorganizuoti biudžetinę įstaigą reglamentuojami mokyklos reorganizavimo tikslai, reorganizavimo būdas, nurodoma reorganizuojama mokykla, dalyvaujanti reorganizavime mokykla, numatomos funkcijos, kurias atliks po reorganizavimo veiksianti mokykla, po reorganizavimo veiksiančios mokyklos savininko teises ir pareigas įgyvendinanti institucija.

1. **Siūlomos teisinio reguliavimo nuostatos:** sprendimu teisinio reguliavimo nuostatos nėra nustatomos.
2. **Laukiami rezultatai:** Priėmus Savivaldybės tarybos sprendimą bus pradėtos vykdyti reorganizavimo procedūros: parengtas reorganizavimo sąlygų aprašas ir pateiktas derinti Savivaldybės tarybai.
3. **Lėšų poreikis ir šaltiniai:**

Lėšų poreikis reorganizacijai taps aiškus po to, kai bus parengtas reorganizavimo sąlygų aprašas.

**5. Kiti sprendimui priimti reikalingi pagrindimai, skaičiavimai ir paaiškinimai.**

Nėra.